

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Кнеза Милоша 30, Бијељина** Тел:+387 (0) 55/224-511, Факс: +381 (0) 55/224-510,  e-mаil: [turistbn@gmail.com](mailto:turistbn@gmail.com)**www.bijeljinaturizam.com** |

**ПРОГРАМ РАДА**

**ТУРИСТИЧКЕ ОРГАНИЗАЦИЈЕ ГРАДА БИЈЕЉИНЕ**

**ЗА 2016. ГОДИНУ**

**БИЈЕЉИНА, ЈАНУАР 2016.ГОДИНА**

**Садржај: Страна:**

1. **УВОД 3**
2. **АНАЛИЗА СТАЊА ТУРИЗМА НА ПОДРУЧЈУ ГРАДА БИЈЕЉИНЕ 3**
3. **ИЗВОД ИЗ ПРОГРАМСКОГ САДРЖАЈА СТРАТЕГИЈЕ РАЗВОЈА ТУРИЗМА ГРАДА БИЈЕЉИНЕ ДО 2017.Г. И ЗА ПЕРИОД 2014. – 2023. ГОДИНЕ 4**
4. **САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА 7**
5. **ИНФОРМАТИВНО – ПРОПАГАНДНА ДЈЕЛАТНОСТ 8**
6. **ИЗРАДА ИНФОРМАТИВНО – ПРОПАГАНДНОГ МАТЕРИЈАЛА 10**
7. **ОРГАНИЗОВАЊЕ МАНИФЕСТАЦИЈА 11**
8. **ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2016. ГОДИНУ ПРЕМА ПРОГРАМУ РАДА 12**
9. **УВОД**

Туристичка организација града Бијељине припремила је документ Програм рада за 2016.годину на основу Стратегије развоја туризма града Бијељине 2012 – 2017, као и на бази анализа постојећег стања и расположивих података. Као јавна установа, основана ради вршења послова на промоцији и унапређењу туризма, Програмом рада за 2016. годину,Туристичка организација града Бијељине ће наставити активности на развијању ефикасније промоције туристичких вриједности, дестинација и производа нашег града, те подстицати остале туристичке субјекте ка задацима развоја и унапређења туризма.  
Водећи се тренутним стањем у домену туристичке понуде Бијељине, те саме позиције Бијељине као туристичке дестинације на туристичкој мапи региона, Туристичка организација града Бијељине ће кроз спровођење планираних маркетиншких активности у 2016.години руководити се испуњењу општих и посебних циљева од значаја за туристичко тржиште и туризам Бијељине:

- Промоцији туристичког производа Бијељине,

- Унапређење општих услова боравка туриста и пружање информација туристима,

-Реализација активности предвиђених Статутом Туристичке организације града Бијељине,   
Стратегиојом развоја туризма Града Бијељине 2012 – 2017 и Законом о туризму,

- Боље позиционирање на међународном туристичком тржишту,

-Унапређење услова за развој туризма и квалитетније пружање услуга у оквиру ове  
привредне гране.

У циљу успјешног спровођења циљева, Туристичка организација града Бијељине ће сарађивати са Градском управом града Бијељине, релевантним институцијама при Влади РС, Привредном комором Бијељине, развојним агенцијама, међународним организацијама и другим организацијама у области туризма, са којима ће у заједничкој сарадњи дјеловати у правцу развоја, унапређења и промоције туризма града Бијељине.

1. **АНАЛИЗА СТАЊА ТУРИЗМА НА ПОДРУЧЈУ ГРАДА БИЈЕЉИНЕ**

Град Бијељина има пет хотела, девет мотела, два пансион.два преноћиштаи један хостел са укупном расположивошћу од 856 лежајева што је у односу на Републику Српску (9.436) око 8%.

У 2015. години (од 01.01.-31.12.2015.године) Бијељину је посјетило 23.355 домаћих и страних туриста који су остварили 44.546 ноћења. У 2014. години град Бијељину у истом периоду посјетило је 21.782 домаћих и страних туриста који су остварили 40.251 ноћења**.** У 2015.години дошло је до повећања и броја долазака и броја ноћења туриста у односу на 2014.годину. Број долазака туриста у периоду од 01.01.2015.године до 31.12.2015.године у односу на исти период у 2014.године повећао за 1,07%, а број ноћења се повећао за 1,11%.

Графички приказ броја долазака и броја ноћења туриста у 2015.години у односу на 2014.годину:

1. **ИЗВОД ИЗ ПРОГРАМСКОГ САДРЖАЈА СТРАТЕГИЈЕ РАЗВОЈА ТУРИЗМА ГРАДА БИЈЕЉИНЕ 2012- 2017. ГОДИНЕ, КАО И СТРАТЕГИЈЕ РАЗВОЈА ГРАДА БИЈЕЉИНЕ ОД 2014-2023.Г.**

1.Унапређење општих услова за прихват и боравак туриста у туристичким мјестима (комунално опремање и одржавање, подстицање изградње спортско-рекреативних и других пратећих садржаја забавног карактера од интереса за туризам и др.):

Туристичка организација Бијељина кроз манифестације које организује и које посјећује потенцијалним туристима пружа слику о нашем граду. Сви туристички и привредни субјекти у циљу што квалитетнијег боравка туриста настоје употпунити садржај у својим објектима.

Етно село ''Станишићи'' је изградњом терена за тенис, на шљаци, погодно за рекреацију и организовање турнира, фудбалским стадионом са квалитетно припремљеним травнатим тереном и системом за наводњавање, игралиштем за кошарку, рукомет, одбојку и малим фудбалом на асфалтној бази употпунио садржај за боравак гостију.

Семберски салаш је пријатни и садржајнији баравак туриста створио изградњем базена, школе јахања – рекреативно јахање, вожњом фијакером – санкама, гађање луком и стријелом.

Бања Дворови својим гостима омогућује кориштење терена за кошарку, тенис, рукомет, одбојку на пијеску, гимнастичку салу, сауну, као и олимпијски базен, два јуниорска и два дјечија базена, све у циљу пријатнијег боравка туриста.

2.Усмјеравање и координација активности носилаца туристичке понуде на обогаћивању и подизању нивоа квалитета туристичких и комплементарних садржаја и стварању атрактивног туристичког производа у туристичким мјестима:

Један од главних циљева Туристичке организације, између осталог, јесте сарадња и координација са привредним субјектима који обављају туристичку дјелатност, ради заједничког договарања, утврђивања и спровођења политике развоја туризма и његове промоције у оквиру стратегије развоја града. Планиране активности за наредну годину су између осталих и:

Организовање семинара са другим Туристичкимо рганизацијама из Републике Српске у циљу унапређења бањског и сеоског туризма, сарадња са угоститељским објектима, с циљем побољшања туристичке понуде која би потенцијалним туристима омогућила тачне информације о туристичкој понуди града Бијељине.

3.Организовање туристичке информативно – пропагандне дјелатности, културних, спортских и других манифестација од интереса за унапређење туризма општине, односно града:

Основна дјелатност Туристичке организације града је промоција туристичких потенцијала Семберије која има за циљ мотивисање што већег броја туриста да се опредјеле да посјете наш град, да проведу краћи или дужи одмор у неком од туристичких, угоститељских, спортских и других објеката.

Упознавање потенцијалних гостију са оним што наша регија пружа је на сајмовима туризма, промоцијама по градовима у окружењу и иностранству, приликом посјета манифестацијама али исто тако и организовање манифестација у нашем граду. Пропагандни материјал је незаобилазна компонента у раду Туристичке организације и од његовог квалитета добрим дјелом зависи и ефекат на самог потенцијалног госта. Штампани материјал има значајно мјесто у виду промоције али све се више пажња посвећује и електронској презентације туристичких потенцијала. Публикације попут брошуре имају своју традицију, и настоји се приликом израде нових побољшати свако наредно издање. Туристички водич кроз Семберију је од првобитне верзије претрпио неколико измјена како би се постигла што већа ефикасност. У наредном периоду ће се наставити тренд осавремењавања брошуре како би туристима у нашем граду дала смјернице за обилазак туристичких потенцијала и боравак у угоститељским објектима.

Мапа града са пратећим садржајима показала се као веома ефикасан и користан штампани пропагандни материјал. На мапи са уписаним улицама за туристе важну информацију представљају и инфраструктурни подаци. С обзиром да се град развија, мијења се и инфраструктура, планира се мјењати и мапа град у скаду са промјенама које се догоде.

Добра стара разгледница мијења своју улогу и све више постаје сувенир. Обогаћивање ове колекције такође један од приоритета у планирању рада Туристичке организације. Постоје разгледнице са туристичким и вјерским мотивима али оно што би требало да обогати ову колекцију су разгледнице које промовишу манифестације које се организију у нашем граду.

Пропагадну активност употпуњује и промотивни туристички филм – град Бијељина који представља све туристичке потенцијале и дестинације, као и остале знаменитости у нашем граду

Када је ријеч о организацији манифестација, Бијељина може да се похвали великим бројем манифестација које гостима употпуњују садржај. Многи гости планирају своју посјету Бијељини баш у одређено вријеме када су за њих интересантне манифестације.

4.Усклађивање програмских активности на организовању туристичко информативно – пропагандне дјелатности са програмом рада Туристичке организације Републике Српске (у даљем тексту ТОРС-а):

У складу са Стратегијом развоја туризма града Бијељина за период до 2017.године, а усклађујући своје програмске активности на организовању туристичко информативно – пропагандне дјелатности са програмима рада ТОРС-а, која има водећу улогу у промоционој стратегији туризма, Туристичка организација Бијељина у току 2016. године има у плану да спроведе следеће активности:

У току 2016.године, Туристичка организација града Бијељине ће заједно са ТОРС-ом учествовати на међународним сајмовима туризма, и то у Србији и Републици Српској. Поред тога Туристичке организација града Бијељине ће учествовати и на другим сајмовима и манифестацијама, на којима ће се представити самостално или са угоститељским објектима и привредним субјектима из Бијељине.

5.Промоција туриситичког производау модерној технологији и на друштвеним мрежама.

Све више туриста истражује своје одредиште прије него што тамо крену. Процјењује се да преко 70% њих користе интернет како би нашли смештај или се боље упознали о смјештају и самој дестинацији и садржајима, активностима, дешавањима које иста нуди. Оно што пронађу на wеб сајту ће служити као показатељ дали ће то мјесто и изабрати за боравак или не.У циљу што квалитетније презентације туристичких производа нашег града планирано је да се употпуњавање и уређивање андроид апликације, као и Web странице Туристичке организације града Бијељине.

Такођер, сходно започетим активностима у 2015. години, Туристичка организација града Бијељине ће и током 2016. године наставити са анализом и извјештавањем о активностима промоције на друштвеним мрежама и страницама путем којих вршимо промоцију туристичке понуде нашег града. Унапређењем, редовно ажурирање и промоција андроид апликације Туристичке организације града Бијељине је директан вид маркетинга који успјешно прововишу дестинације и туристичке потенцијале нашег града.

6. Активности директног маркетинга (привредни субјекти, удружења, образовне установе итд.)

У 2016.г. као и у протеклом периоду Туристичка организација града Бијељине ће наставити сарадњу са Привредном комором Бијељина, као и са бројним хотелима, мотелима и ресторанима на подручју града, као и привредним субјектима који су у индиректној вези са развојем туризма.

7.Промоција женског предузетништва у туризму

У наредном периоду у плану је наставак сарадње са удружењима жена које израђују умјетнине од тканине, дрвета, порцелана, кроз заједничке наступе на сајмовима и манифестацијама у земљи и окружењу и свакако на Сајму туризма ''Бијељинатурист 2016''.

1. **САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА**

**Сарадњасадомаћиминституцијама и субјектима у 2016.г:**

|  |  |
| --- | --- |
| **Орган/организација** | **Активности/сарадња** |
| **Министарствотрговине и** **туризма РС** | * **Сарадња са ресорним министарством у циљу наставка сарадње у подржавању манифестација које организује туристичка организација од стране Министарства трговине и туризма.**   **Министарство трговине и туризма финансиски ће подржати манифестацију ''Умјетничка колонија'' у 2016.г.** |
| **Туристичка организација Републике Српске** | * **Промоција туристичких потенцијала и дестинација кроз заједничка наступања на сајмовима туризма у земљи и иностранству** * **Развој нових туристичких производа** * **Сарадња на развоју сеоског туризма** * **Наставак сарадње и рада Координационог одбора ТОРС-а и локалних Туристичких организација.** |
| **Привредна комора** | * **Сарадња на промоцији туристичких/привредних субјеката у туризму** * **Сарадња на подстицању партнерства јавног и приватног сектора** * **Сарадања на промоцији туристичке понуде Бијељине кроз заједниче наступе на сајмовима и манифестацијама.** |
| **Локалне/општинске туристичке организације у земљи и иностранству** | * **Подржавање и учешће на манифестацијама које организују локалне туристичке организације у циљу одрживости тих манифестација.** |
| **Удружења** | * **Промоција туристичког производа кроз заједничке наступе на еко и етно сајмовима у земљи .** |

**5.ИНФОРМАТИВНО – ПРОПАГАНДНА ДЈЕЛАТНОСТ**

Туристичка организација града Бијељине ће обављати информативно пропагандну дјелатност и сарађивати са свим субјектима на подручју града Бијељина у циљу боље промоције и квалитетније понуде.

Поводом свих манифестација у којима је Туристичка организација главни организатор или један од суорганизатора у плану је сарадња са медијима у граду.

У 2016. години планирамо промотивне наступе на следећим манифестацијама:

Фебруар

36. Међународни сајам туризма у Београду у фебруару 2016. године

Туристичка организација града Бијељине ће и ове године узети учешће на највећем и најзначајнијем сајму у региону и то наступом на заједничком штанду Републике Српске, који ће заједно финансирати ТОРС и локалне Туристичке организације. Oвај сајам окупља највеће туристичке организације, агенције, туроператоре, хотеле, градове, бање и земље са свих континената. Значај овог сајма потврђује и чињеница да је је члан Европске асоцијације туристичких пословних сајмова - ETTFA, као и Светске асоцијације туристичких пословних сајмова – ITTFA.

Април

16.Међународни сајам туризма и активног одмора у Нишуу априлу 2016.Традиционално окупља најзначајније туристичке субјекте из региона који индиректно учествују у развоју и пласману туристичких производа на домаћем и иностраном тржишту.Сајам пружа прилику многим учесницима из свијета туризма да успоставе нове контакте у циљу јачања туристичке привреде и регионалог повезивања. У 2015.г. на овом сајаму учествовало је преко 100 излагача: ( туристичких агенција, туристичких организација, хотелијера, туроператора, као и удружења самосталних излагача сувенира).

Мај

Београдски манифест – фестивал манифестација, дестинација и дегустација одржаће се на Калимеграду и Београдској тврђави од 27-29.05.2016.г. Том приликом Туристичка организација града Бијељине презентоваће своје манифестације посјетиоцима овог феиствала.

Јули

Сајам омладинског туризма – „YU travel market“ , Нови сад у јулу 2015.г.

Туристичка организација Републике Српске у сарадњи са Феријалним Савезом РС имаће свој штанд на овом сајму на којем ће се представити и Туристичка организација Бијељине.

Август

Сајам привреде и туризма у Дервенти, током августа 2016.године.

Дервента је значајна за промоцију Бијељине јер је релативно близу тако да се може очекивати још већи број посјетилаца из овог града. Досадашња сарадња започета учешћима на овом сајму претходних година требало би да се настави и развија. Имајући у виду да трошак на овом сајму није велики а да би могао да да добре резултате сматрамо да би требало наставити са активностима и на овом тржишту.

Септембар

Презентација туристичких потенцијала Републике Српске у Србији.

У 2016.г. Туристичка организација Бијељина планира да се представи на овој манифестацији коју ће по четврти пут организовати ТОРС и на којој учествују локалне Туристичке организације које представљају своје туристичке потенцијале и дестинације.

Дрински котлић или Вишеградски скокови у Вишеграду током септембра 2016.г.

Туристичка организација Бијељине и Вишеграда имају добру пословну сарадњу, у циљу подржавања манифестација које организују.

Октобар

„Сајам привреде у Модричи 2016“, октобар 2016.г.

Сајам у Модричи представља праву прилику за промоцију привредних субјеката из Бијељине са којима Туристичка организација има добру сарадњу.

''Сајам лова, риболова и сеоског туризма'' у Трстенику, октобар 2016.г.

Овај сајам ће се по пети пут одржати у овом граду у организацији Туристичке организације Трстеник и Ловачког удружења Трстеник.

Етно сајам Лакташи 2016, октобар 2016.г.

По трећи пут ће 2016.г. бити одржан сајам кућне радиности, стрих заната, традиционалне гастрономије и туризма под називом **'' Лакташи етно 2016'' коју организује општина Лакташи и Туристичка организација Лакташи.**

Новембар

Међународни сајам туризма и угоститељства „ЛОРИМЕС 2016“ Бања Лука, новембар 2016.г.

Значајан сајам на коме смо и до сада учествовали је сајам у Бања Луци. Планирамо у 2016. години узети учешће како би смо наставили промоцију на овом подручју али и како би сарадњу између ТО Бања Лука, ТОРС-а , министарства и ТО Бијељина наставили као изузетно добру.

Осми Међународни сајам туризма и сеоског туризма и четврти сајам зимнице и домаће радиности у Крагујевцу.

Туристичка организација града Бијељине заједно са осталим локалним туристичким организација представиће се на штанду Туристичке организације Републике Српске.

Децембар

Берза туризма и угоститељства „У сусрет зими“ на Јахорини**,** децембар 2016.г.

Јахорина је најзначајнији зимски туристички центар РС, и због мале удаљености је најчешћи избор за наше суграђане. Берза на Јахорони је добра прилика за промоцију Бијељине њеним учесницима.

**6. ИЗРАДА ИНФОРМАТИВНО – ПРОПАГАНДНОГ МАТЕРИЈАЛА**

Сходно буџетским и другим могућностима планирамо израду брошура (туристичког водича, карте града Бијељине, разгледнице, брошура вјерског туризма, брошуре о граду, рекламне кесе, промотивни туристички филм, и друго) у којој ће бити представљени атрактивни туристички и вјерски локалитети на подручју града, али и околине. Овим се планира освјежити промоција града на предстојећим сајмовима и манифестацијама на којима ћемо узети учешће.

Разгледнице су неопходан детаљ туристичке пропаганде.У претходном периоду урађен је један сет од десетак различитих разгледница Бијељине и наредне године планирамо радити разгледнице са новим мотивима.

Промотивни материјал ТОБН се дијели бесплатно на сајмовима, манифестацијама, берзама, преко ТОРС-а пласирају се на иностране сајмове. На захтјев државних органа и других заинтересованих организација ТОБН обезбјеђује промотивни материјал за те скупове и пријеме.

У 2016.г. планира се допуна, редизајнирање, израда нових брошура:

|  |  |  |
| --- | --- | --- |
| Врста брошуре | Назив брошуре | Језичка варијанта |
| Општа туристичка брошура | Туристички водич | Српско-енглеска варијанта |
| Општа туристичка брошура | Карта Бијељине | Српска варијанта |
| Тематска брошура | Вјерски туризам | Српска варијанта |
| Тематска брошура | Информативно – туристички летак | Српска – енглеска варијанта |
| Општа туристичка разгледница | Разгледнице са различитим мотивима | - |
| Тематски филм | Промотивни филм | Српско-енглеска варијанта |
| Пратећи промо материјал | Кесе, упаљачи, оловке и остало | - |

**7. ОРГАНИЗОВАЊЕ МАНИФЕСТАЦИЈА**

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде. Највећу пажњу туриста привлаче манифестације посвећене његовању традиције, обичаја и фолклора.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе манифестације, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак. Отуда су манифестације директно у функцији повећања туристичког промета.

Туристичка организација Бијељина планирада у 2016. години организује следеће манифестације као главни организатор:

Април

Међународни сајам туризма и гастрокултуре „Бијељинатурист 2016“.

Сајам туризма је већ традиционална манифестација која ће се одржати у другој половини априла и трајаће два дана. Број учесника (излагача) који очекујемо у 2016. години је око сто, углавном су то туристичке организације како из Републике Српске, Босне и Херцеговине, тако и из Србије и других земаља, туристичке агенције, ресторани, хотели, мотели, привредни субјетки и друга удружења. Број очекиваних посјетилаца сајма је 2.000.

Специфичност овог сајма огледа се и у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња.

Јун

Међународна умјетничка колонија „Бродац – Дворови –Бијељина 2016“.

Једна од значајних манифестација тог типа у региону је умјетничка колонија „Бродац-Дворови-Бијељина“ као необичан вид промоције сеоског туризма али и укупне туристичке понуде.

Колонија ће окупити око 20-так умјетника из Републике Српске и Србије и 10-так умјетника из Бијељине који сликају, иконопишу и раде графике инспирисани Семберијом. Сви радови настали током колоније ће бити изложени на заједничким изложбама у оквиру колоније. Оно што је најзначајније, а суштински битно за Туристичку организацију је промоција путем личних импресија учесника, који се често поново враћају у наш град.

Колонија има и васпитно-образовни карактер гдје талентовани ученици имају несвакидашњу прилику да уче уз академске сликаре. Студенти Слобомир П Универитета имаће прилику да упознају и уче уз академске сликаре на престојећој Умјетничкој колонији.

Август

**„**Златни котлић Семберије 2016“

Одржаће се почетком августа за Пантелинске дане на „Пет језера“ у Бијељини, у организацији Туристичке организације Бијељина, а под покровитељством Града Бијељина. За ову, већ традиционалну манифестацију, очекујемо да се пријави око четрдесет учесника и око 1.000 посјетилаца ове манифестације. Кроз ову манифестацију се промовише спортско-риболовни туризам.

„Дринска – Савска регата 2016“

Очекујемо да учешће узме око 150 пловила, што значи да би било око 1.000 учесника који би се безбједно спуштало дуж 20 километара ријеке Дрине – Саве. Организатор ове манифестације је Град Бијељина- Одјељење за борачко – инвалидску и цивилну заштиту и Туристичка организација града Бијељине.

**8.ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2016. ГОДИНУ ПРЕМА ПРОГРАМУ РАДА**

Фебруар

* Међународни сајам туризма у Београду – плнирано буџетом :

Трошкови учешћа на сајму 800,00КМ

Путни трошкови запослених 700,00КМ

Укупан трошак: 1.500,00КМ

Април

* Шести међународни сајам туризма и гастрокултуре у Бијељини

планирано буџетом -16.000,00КМ

1. Трошкови закупа, смјештаја, храна и пиће за излагаче сајма 14.000,00 КМ
2. Трошкови рекламе 1.000,00КМ
3. Путни трошкови 500,00 КМ
4. Остали трошкови(Уговори, музичка организација, озвучење и сл.) 500,00 КМ

* Међународни сајам туризма у Нишу

планирано буџетом:

Трошкови учешћа 300,00КМ

Путни трошак запослених 700,00КМ

Укупан трошак сајма 1.000,00 КМ

Мај

* Београдски манифест- планирано буџетом – 250,00 КМ

Јун

* Четврта међународна умјетничка колонија ’’Бродац-Дворови-Бијељина 2016’’

планирано буџетом – 13.000,00КМ

1. Трошкови платна (за 30 учесника) 1.500,00 КМ
2. Трошкови четкица, боја, платна (за 30 учесника) 1.200,00КМ
3. Трошкови превоза 1.300,00 КМ
4. Смјештај, храна, пиће (за 30 учесника) 7.200,00 КМ
5. Трошкови пропагандног материјала 700,00 КМ
6. Путни трошкови 400,00 КМ
7. Остали трошкови (медиска реклама, уговори, музичка организација и др.) 700,00 КМ

* Планинарски сусрет „Тавна 2016“ - планирано буџетом – 200,00 КМ

Јули

* Сајам омладинског туризма – „YU travel market“, Нови Сад - планирано буџетом 500,00КМ.

Август

„Дринска-Савска регата 2016“-планирано буџетом – 9.300,00KM

1. Трошкови пропагадног материјала (мајице,акредитација и бројева ) 5.500,00КМ
2. Трошкови хране и пића 3.000,00 КМ
3. Осталитрошкови (рекламе, уговори, озвучење, сл.) 500,00 КМ
4. Путни трошкови запослених ТОБН 300,00 КМ

* „Златни котлић Семберије 2016“- планирано буџетом 6.000,00 КМ

1. Набавка рибе за учеснике котлића 3.000,00 КМ
2. Трошкови пропагадног материјала (мајица и остало) 2.000,00 КМ
3. Остали трошкови (уговори, расвјета, озвучења и сл.) 700,00 КМ
4. Путни трошкови 300,00 КМ

* Сајам привреде и туризма у Дервенти - планирано буџетом – 250,00 КМ

Септембар

* Промоција туристичких потенцијала Републике Српске у Србији – планирано буџетом 500,00КМ.
* Дрински котлић или Вишеградски скокови у Вишеграду – планирано буџетом – 500,00КМ.

Октобар

* Сајам привреде у Модричи - планирано буџетом – планирано буџетом 150,00 КМ
* Сајам лова, риболова и сеоског туризма у Трстенику –планирано буџетом 650,00КМ
* Етно сајам Лакташи - планирано буџетом 350,00КМ.

Новембар

* Сајам туризма и угоститељства у Бања Луци „ЛОРИМЕС 2016“ - планирано буџетом – 800,00 КМ
* Сајам туризма и сеоског туризма и сајам зимнице и домаће радиности у Крагујевцу- планирано буџетом – 800,00 КМ

Децембар

* Берза туризма и угоститељства „У сусрет зими“ на Јахорини - отварање зимске туристичке сезоне - планирано буџетом – 300,00 КМ.

Број: 56/16

Датум:28.01.2016.г.

Директор Туристичке организације

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јован Љубојевић